כביש 77

כביש 77 או כביש יצחק שמיר הוא כביש רוחב בצפון ישראל, החוצה את הגליל התחתון באזור בקעת בית נטופה. הכביש מוביל ממחלף תל קשיש שבעמק יזרעאל ועד לטבריה, ואורכו 48 קילומטרים. לאורך 6 הקילומטרים המערביים של הכביש, כביש 77 הוא כביש מהיר. ב-2019 נקרא הכביש על שם ראש ממשלת ישראל יצחק שמיר. הקטע המזרחי של הכביש, מכפר כנא דרך צומת גולני לטבריה הוא כביש ישן עוד מימי המנדט הבריטי[דרוש מקור]. קטע זה היה התוואי הראשי שחיבר את הגליל המזרחי וטבריה לשאר הארץ, דרך נצרת[דרוש מקור]. תוכנית לקטע האמצעי של הכביש, מצומת המוביל (כיום מחלף) לצומת גולני (כיום מחלף), הייתה קיימת כבר בתחילת שנות ה-70, אולם בשנת 1973 טרם החלה סלילתו מסיבות תקציביות. קטע זה של הכביש נסלל בהמשך ונפתח לתנועה במרץ 1980. הקטע ממחלף המוביל לרמת ישי נסלל בשנים 1983–1984 ונפתח בשנת 1985. ביולי 2009 החלו עבודות לשיפור והרחבת הכביש לארבעה נתיבים[דרוש מקור], ובינואר 2011 הפך הכביש (בקטע מצומת ישי למחלף המוביל[דרוש מקור], שהפך ביולי 2011 למחלף), לאחד מראשוני הכבישים שהמהירות המותרת בו עומדת על 100 קילומטר לשעה[דרוש מקור], אף על פי שאינו כביש מהיר. בשנת 2012 התרחשה בכביש תאונת דרכים קטלנית שבה נספו שמונה אנשים[דרוש מקור]. בשנת 2010 אישרה ממשלת ישראל את תוכנית נתיבי ישראל שמטרתה חיבור תחבורתי מהיר של הפריפריה הצפונית והדרומית במדינת ישראל למרכז הארץ על ידי רצף של כבישים מודרניים ומסילות רכבת[דרוש מקור]. במסגרת התוכנית, כביש 77 תוכנן להוות את "הזרוע המזרחית" של כביש 6, ביחד עם קטעי כביש 65 וכביש 85[דרוש מקור]. הזרוע המזרחית של כביש 6 תוכננה כך שייווצר רצף נסיעה מהיר וממוחלף ללא רמזורים מצומת עמיעד בצפון עד מחלף תל קשיש שבאזור יקנעם עילית ומשם עד אזור באר שבע בדרום, על ידי נסיעה בכביש 6. ממחלף תל קשיש, שתוכנן במסגרת כביש 6[דרוש מקור], תוכנן קטע חדש של כביש 77 עד צומת ישי; וכן תוכנן ביטול ומיחלוף כל הצמתים המרומזרים בין צומת ישי לצומת גולני, כולל צמתים אלה[דרוש מקור]. המחלפים החדשים שתוכננו לקום בקטע זה הם המחלפים ישי, המוביל, הושעיה, ציפורית, בית רימון, טורעאן וגולני[דרוש מקור]. למחלפים אלו יצטרף מחלף זרזיר שכבר נפתח קודם לכן[דרוש מקור]. כמו כן, תוכנן ביטול הפניות שמאלה בצומת הלוחם הבדואי ובצומת הכניסה המזרחית לטורעאן ולמחנה שמשון[דרוש מקור]. ביולי 2011 הסתיימו העבודות להקמת מחלף המוביל (שהחלו באוקטובר 2009)[דרוש מקור]. פתיחתו של המחלף יצרה הפרדה מפלסית בין כביש 77 לכביש 79 המאפשרת נסיעה רציפה בכביש 77 ללא רמזורים. צומת המוביל היה אחד הצמתים העמוסים והקטלנים בצפון ישראל, טרם הפיכתו למחלף[דרוש מקור]. בנוסף, בשנת 2011 החלו העבודות בצומת גולני להפיכתו למחלף[דרוש מקור]. מחלף גולני נחנך באוגוסט 2013 עם השלמת העבודות[דרוש מקור]. בתחילה, החלופה שאושרה בתמ"א 3 (תוכנית המתאר הארצית לדרכים) לסלילת קטע כביש 77 החדש בין מחלף תל קשיש למחלף ישי הייתה בתוואי נחל בית לחם העובר בסמוך לבתי רמת ישי[דרוש מקור]. בעקבות התנגדות מצד תושבי רמת ישי בחנה חברת נתיבי ישראל חלופות שונות למעבר הקטע הדרום-מערבי של כביש 77 בנחל בית לחם[דרוש מקור]. בספטמבר 2012 פרסמה החברה תוכנית חלופית עבור הקטע הדרומי שיהיה צמוד לתוואי של כביש 75 וכביש 722, ובאזור שבין שדה יעקב וסביבת צומת השומרים הוא תוכנן להיות משוקע בכ-5–10 מטרים לתוך האדמה כדי לצמצם את ההפרעה לנוף. בחודש מרץ 2014 אישר משרד הפנים, באמצעות הוועדה לתשתיות לאומיות, את החלופה שהומלצה על ידי חברת נתיבי ישראל. בכך אושרו למעשה כל תוכניות הכבישים לחיבור כביש 77 לכביש 6. במהלך שנת 2016, לאחר השלמתן של העבודות על שדרוג קטעי כביש 65 וכביש 85 כהמשך הזרוע המזרחית של כביש 6, החלו העבודות למיחלוף קטע כביש 77 בין מחלף המוביל למחלף גולני[דרוש מקור]. במאי 2018 נפתחו מחלף הושעיה ומחלף טורעאן ובוטלו הצמתים שהיו במקומות אלו קודם לכן[דרוש מקור]. באוגוסט באותה שנה בוטל צומת מחנה שמשון עם חפירת מעבר תת-קרקעי להולכי רגל וחסימת הצומת[דרוש מקור], וכעת מתאפשרת הכניסה למחנה שמשון מכיוון מערב בלבד והכניסה למזרח טורעאן מתאפשרת מכיוון מזרח בלבד. בספטמבר בשנה זו נפתח השלב הראשון של מחלף ציפורית[דרוש מקור], כאשר הגישה לרומת אל-הייב עדיין התבצעה באמצעות צומת מרומזר. לאחר כחודש נפתח לתנועה מחלף בית רימון[דרוש מקור]. בדצמבר 2018 בוטלו הפניות השמאליות בצומת הכניסה לרומת אל-הייב, ובמקום נשאר מעבר חצייה מרומזר [דרוש מקור]. במהלך אותה שנה בוטלו הפניות שמאלה לאנדרטת הלוחם הבדואי ולמאגר אשכול של חברת מקורות[דרוש מקור]. במהלך 2018 האריכה חברת נתיבי ישראל את כביש 77 דרום מערבה מצומת ישי למחלף תל קשיש ובכך חיברה את הכביש לכביש 6[דרוש מקור]. בנובמבר 2018 נפתח מחלף תל קשיש לתנועה עם פתיחתו באזור של קטע כביש 6[דרוש מקור]. במסגרת הפתיחה נפתח מהמחלף קטע קצר של כביש 77 והוא שולב בכביש 722[דרוש מקור]. מחלף ישי וקטע הכביש הדרום-מערבי והחדש בין מחלף תל קשיש למחלף ישי, נפתחו לתנועה ב-11 בינואר 2019[דרוש מקור]. עד לפתיחתו של קטע זה, כביש 722 הוביל את התנועה העיקרית ממרכז הארץ לטבריה, גוש נצרת והגליל המזרחי[דרוש מקור]. בכביש זה היו עומסי תנועה כבדים בשעות העומס שבכמעט כל ימות השנה[דרוש מקור]. עם פתיחתו של הקטע החדש של כביש 77, נוצר חיבור מהיר בין צפון מזרח הארץ לכביש 6[דרוש מקור]. בקטע כביש חדש זה, כביש 77 הוכרז ככביש מהיר על ידי תמרורי "דרך מהירה" שהוצבו בכניסות אליו[דרוש מקור], והמהירות המרבית המותרת בו היא 100 קמ"ש. עם השלמת העבודות בקטע נוצרה הפרדה מוחלטת בין התנועה הארצית, המתבצעת באמצעות כביש 77 המהיר, לבין התנועה האזורית והגישה ליישובי האזור, המתבצעות באמצעות כביש 722 האזורי[דרוש מקור]. בשנת 2019 בוטל הרמזור שנותר בצומת הכניסה לרומת אל-הייב, עם פתיחת מעבר תת-קרקעי להולכי רגל במקום[דרוש מקור]. בעקבות ביטול הרמזור, נפתחה אפשרות למסלול מצומת שוקת ומצומת גורל הנמצאות בנגב בסביבת באר שבע, עד לצומת עמיעד שבגליל העליון, ללא רמזורים[דרוש מקור]. כמו כן, בשנת 2019 הועלתה מהירות הנסיעה המרבית המותרת בין מחלף ציפורית למחלף גולני ל-100 קמ"ש[דרוש מקור]. בשנת 2020, לאחר שרובד וסומן מחדש קטע הכביש בין מחלף המוביל למחלף הושעיה, הועלתה מהירות הנסיעה המרבית המותרת בין מחלף המוביל למחלף ציפורית ל-100 קמ"ש[דרוש מקור], ובכך, לאורך 33 הקילומטרים המערביים של כביש 77, בין מחלף תל קשיש למחלף גולני, מתאפשרת נסיעה רציפה במהירות נסיעה של 100 קמ"ש. ביוזמה משותפת של הקבלן המבצע שיכון ובינוי, ועדי גמליאל מנהל אחריות תאגידית בחברת נתיבי ישראל[דרוש מקור], קטע זה של כביש 77 קיבל את ההכרה ככביש "הירוק" הראשון בישראל על ידי ארגון GREEN ROADS INTERNATIONAL[דרוש מקור]. בשנת 2020 מתבצעות עבודות לחיבור ישיר בין מעגל התנועה הצפוני של מחלף ציפורית לבין כביש הגישה הקיים לרומת אל-הייב, ועם השלמת עבודות אלו יסתיים רשמית הפרויקט לשדרוגו של כביש 77[דרוש מקור]. על-פי תוכנית משרד התחבורה שעליה לעדכון המספור של רבים מכבישי ישראל – כביש 77 צפוי להתבטל בחלקו מקטע צומת כפר חיטים עד בית עלמין נוצר - טבריה האתר הארכאולוגי יפתחאל שמורת יער הסוללים אנדרטת הלוחם הבדואי מאגר אשכול כפר קדם הכנסייה וקבר רבן שמעון בן גמליאל בכפר כנא אתר ההנצחה של חטיבת גולני במחלף גולני יער לביא הכנרת כביש 77 במבט מזרחה כביש 77 ליד מאגר אשכול, ינואר 2019 מפרידן ציפורית, ינואר 2019 צומת השומרים בשמאל וצומת אלונים מימין. כביש 77 פונה ימינה. מחלף ישי ומימין רמת ישי מחלף גולני, ינואר 2019 מדיה וקבצים בנושא כביש 77 בוויקישיתוף כביש 77, באתר נתיבי ישראל אחיה ראב"ד, כביש 77 נפתח - מצומת עמיעד ועד ערד בלי רמזורים, באתר ynet, 8 בינואר 2019 מאיר הראובני, כבישי הגליל היו לצירי סכנה, מעריב, 31 ביולי 1973 היום ייחנך כביש הסוללים צומת גולני, מעריב, 12 בפברואר 1980 נילי פרידלנדר, ארבע מכות המוות של נחל ציפורי, מעריב, 11 בינואר 1984 מפת הכביש, מעריב, 28 בפברואר 1986 כביש האפיפיור ישוקע לעומק של עד עשרה מטרים, באתר CivilEng,‏ 12 בספטמבר 2012 אושרה הזרוע המזרחית של כביש 6 לגליל ולגולן נתיבי ישראל, מחלף הושעיה נפתח